સાસુસસરાની વાતથી કે કોઇ નિર્ણયથી તમે અને તમારા પતિ એકબીજા સાથે સહમત ન હોવ તો પણ એને થાળે પાડવા માટે એકબીજાને સહકાર આપો. તમને જે રીતે તમારા માતાપિતા વ્હાલાં છે એમ તમારા પતિને પણ એમના માતાપિતા વ્હાલાં હોય છે. એમને ક્યારેય પણ માતાપિતાથી દૂર રહેવા માટે ન કહો. એ વિચારો કે જો આ જ વસ્તુ તમારા માતાપિતા સાથે થશે તો શું તમને ગમશે? સ્વાભાવિક છે ન જ ગમે તો તમે પણ થોડું જતું કરીને એડજસ્ટ કરો. તો તમારા સાસુસસરા સાથે અને તમારા પતિ બંને સાથે સંબંધો સચવાઇ જશે. ઘરમાં કાંઇપણ નાની રકઝક જેવુ થાય તો તમે તરત ફોન કરીને તમારા ઘરે મ્મમીને ન જણાવી દો. ઘરમાં થતી દરેક વસ્તુ તમારા ઘરે કહેવી જરૂરી નથી. આનાથી તમારા સાસરામાં પણ મુશ્કેલી પડી શકે છે અને તમારા પિયરમાં એ લોકોની ચિંતા પણ વધી જશે.નાની મોટી કોઇપણ વાત છે તમારા ઘરમાં જ રાખીને તેનુ સમાધાન લાવો. તમારા સાસુસસરામાં કોઇ પણ નબળાઇ હોય તો પણ તેમનો આભાર માનવો જોઇએ. તમે તેમના અનુભવમાંથી પણ ઘણું શીખી શકો છો. તમે તેમના સારા ગુણો પર ધ્યાન આપશો અને અનુસરશો તો એક સમજદાર વ્યક્તિ બનશો.